直到響7月初東京都議會選舉慘敗，議席由七席減到得返五席，成績係有史以來最差，蓮舫領導能力備受質疑，到7月27號晏晝蓮舫響黨總部召開記者會交代，指自己經過慎重考慮之後決定辭職，認為單靠黨內人事改組唔足以挽回民眾信任，佢形容選舉失利對佢來說只係一個契機，唔係辭任嘅直接原因，重強調國籍問題同辭職決定無關，民進黨接落來將要盡快選出新黨魁，佢希望透過換黨魁令到民進黨變得更強大，為國民響執政自民黨之外提供另一個選擇。